<classify> Akizungumza baada ya mechi hiyo, Mwambusi alisema wanahitaji kupandisha kiwango angalau kifike kwenye asilimia 65 ili wawe katika nafasi nzuri zaidi ya ushindi.Bado sijaridhishwa na kiwango cha wachezaji, wanatakiwa wapandishe kiwango angalau kifike asilimia 65, tunaweza kuwa katika kiwango ambacho kinatakiwa zaidi, alisema Mwambusi.Tulikuwa na majeruhi lakini wameanza kurudi, tunategemea watarudi zaidi kwenye mechi ya marudiano kwani watakuwa wamepona, alisema Mwambusi.Matokeo hayo ya juzi yanaifanya Yanga kuwa makini zaidi katika mechi ya marudiano mwishoni mwa wiki ijayo ambayo wanahitaji sare yoyote ili kuingia hatua ya makundi ya michuano hiyo.Pia Mwambusi alisema katika mechi hiyo walikosa utulivu ndio maana wakapoteza nafasi nyingi za kufunga na kushindwa kutumia faida ya kucheza kwenye uwanja wa nyumbani.Wachezaji wanatakiwa kuwa watulivu wanapokaribia au kuwa eneo la goli ili waweze kufanya maamuzi sahihi, kama walivyofunga bao la kwanza, wachezaji walitulia na kucheza tukapata bao la uhakika, tunataka mabao yafungwe kwa namna hiyo, alisema Mwambusi.Awali Yanga ilikuwa inacheza michuano ya Ligi ya Mabingwa Afrika lakini iliangukia kwenye kombe la Shirikisho baada ya kutolewa na Zanaco ya Zambia.  <topic>: MICHEZO 